এই রুল জারির পর গত ২৭ মার্চ খুলনা ওয়াসার ৪৭তম বোর্ড সভায় ইনঞ্জিনিয়ার মো. নুরুজ্জানের সভাপতিত্বে অনুষ্ঠিত সভায় এই তদন্ত কমিটি গঠন করা হয়। নিয়োগ বাণিজ্য নিয়ে ইতোপূর্বে দুই সদস্যকে দেওয়া দায়িত্বের অগ্রগতি পর্যালোচনাকালে পুনরায় ৭০জন অ্যাডহক কর্মীকে স্থায়ীকরণ নিয়ে আলোচনা হয়। কয়েকজন সদস্য পত্র-পত্রিকায় প্রকাশিত সংবাদের দৃষ্টি আকর্ষণ করে সত্যতা যাচাই পূর্বক প্রকৃত ঘটনা জানতে চান। ম্যানেজিং ডাইরেক্টরসহ দায়িত্বশীল কর্মকর্তারা কোন অনিয়ম হয়নি দাবি করলে, তখন প্রশ্ন ওঠে তাহলে সংবাদপত্রে পতিবাদ দেওয়া হয়নি কেন? মিথ্যা সংবাদের বিরুদ্ধে আইনের ব্যবস্থার কথাও আলোচনায় আসে। সেই সভায় খুলনা ওয়াসার প্রভাবশালী বোর্ড সদস্য খুলনা চেম্বার সভাপতি কাজী আমিনুল হক জানান, তিনি শুনেছেন ইউনিয়ন নেতারা ৭০ জনের নিয়োগ স্থায়ী করতে জনপ্রতি সাত হাজার টাকা করে আদায় করেছেন। তিনি পুরা ঘটনার জন্য পাঁচ সদস্য বিশিষ্ট তদন্ত কমিটি পরামর্শ দিলে সর্বসম্মতভাবে পাশ হয়। এই তদন্ত কমিটির আহ্বায়ক করা হয় খুলনা ওয়াসার বোর্ড সদস্য মহানগর যুবলীগের আহ্বায়ক সরদার আনিসুর রহমান পপলুকে, সদস্য ছিলেন আওয়ামী লীগ নেতা ১৫ নং ওয়ার্ড কাউন্সিলর আমিনুল ইসলাম মুন্না, ডিএমডি কামাল উদ্দিন আহমেদ, এসএম জাহিদ হোসেন ও প্রকৌশলী তাপস কুমার।